
R E F E R A T   D E   A P R O B A R E
privind aprobarea Documentației tehnico - economice, a Indicatorilor tehnico-economici și a Devizului general, faza Proiect Tehnic, pentru obiectivul de
 investiții "ASIGURAREA ENERGIEI DIN SURSE REGENERABILE
 PENTRU CONSUMUL PROPRIU AL CLĂDIRILOR PUBLICE 
ȘI A ILUMINATULUI PUBLIC DIN MUNICIPIUL 
BRAD, JUDEȚUL HUNEDOARA”



Municipiul Brad intenționează obținerea unei finanțări nerambursabile pentru proiectul „ASIGURAREA ENERGIEI DIN SURSE REGENERABILE PENTRU CONSUMUL PROPRIU AL CLĂDIRILOR PUBLICE ȘI AL ILUMINATULUI PUBLIC DIN MUNICIPIUL BRAD, JUDEȚUL HUNEDOARA”, care are ca obiect implementarea unor capacități de producere a energiei electrice din surse solare. 
Proiectul are ca scop asigurarea necesarului de energie pentru clădirile publice și iluminatul public, contribuind totodată la reducerea emisiilor de gaze cu efect de seră și la valorificarea surselor regenerabile disponibile la nivel local.
Prin Hotărârea Consiliului Local nr. 221 din 16.11.2023 a fost aprobat Studiul de fezabilitate și indicatorii tehnico-economici aferenți  acestui obiectiv de investiții. Valoarea totală a Devizului general aprobat a fost de 5.377.820,27 lei (cu T.V.A.), respectiv 4.921.267,02 lei (fără T.V.A.), din care C+M = 2.194.181,50 lei (cu T.V.A.), respectiv 1.943.358,00 lei (fără T.V.A.).
Ulterior, Studiul de fezabilitate a fost completat prin elaborarea Documentației tehnico-economice, faza Proiect Tehnic și Detalii de Execuție, aferente obiectivului de investiții, cuprinzând următoarele categorii de lucrări: racordarea centralei electrice fotovoltaice la Sistemul Energetic Național, împrejmuirea obiectivului, iluminatul perimetral și sistemele de supraveghere video a incintei.
De asemenea, au fost detaliate și optimizate costurile la nivel de Proiect Tehnic, fiind actualizat regimul de T.V.A. utilizat în deviz, în conformitate cu prevederile legale aplicabile, respectiv aplicarea cotei unitare de T.V.A. de 21%. Diferența de valoare aferentă capitolului C+M reflectă recalibrarea valorilor pe elemente componente ca urmare a proiectării detaliate, fără a afecta valoarea totală contractată la nivelul proiectului.
În aceste condiții, valoarea totală a Devizului general este de 5.377.820,26 lei (cu T.V.A.), respectiv 4.452.095,60 lei (fără T.V.A.), din care C+M = 2.187.123,40 lei (cu T.V.A.), respectiv 1.807.540,00 lei (fără T.V.A.), indicatorii tehnico-economici modificându-se în mod corespunzător.



	  În contextul celor de mai sus, am inițiat prezentul  proiect de hotărâre prin care am propus aprobarea Documentației tehnico - economice, a Indicatorilor tehnico-economici și a Devizului general, faza Proiect Tehnic, pentru obiectivul de investiții "ASIGURAREA ENERGIEI DIN SURSE REGENERABILE PENTRU CONSUMUL PROPRIU AL CLĂDIRILOR PUBLICE ȘI A ILUMINATULUI PUBLIC DIN MUNICIPIUL BRAD, JUDEȚUL HUNEDOARA” și îl supun plenului Consiliului Local al Municipiului Brad în forma prezentată.     
 Invoc în susţinerea propunerii mele prevederile Ghidul solicitantului privind Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum pentru entități publice, din cadrul „Programului-cheie 1” Surse regenerabile de energie și stocarea energiei din Fondul pentru Modernizare, aprobat prin OME nr.1431/01.11.2023, cu modificările și completările ulterioare, ale H.G. nr. 907/2016 privind aprobarea conținutului cadru al documentației tehnico-economice aferente investițiilor publice, precum și a structurii și metodologiei de elaborare a devizului general pentru obiective de investiții și lucrări de intervenție, ale Ordonanței de Urgență a Guvernului nr. 60/2022 privind stabilirea cadrului instituțional și financiar de implementare și gestionare a fondurilor alocate României prin Fondul pentru modernizare, precum și pentru modificarea și completarea unor acte normative, cu modificările și completările ulterioare, ale Regulamentului de punere în aplicare (UE) 2020/1001 al Comisiei din 9 iulie 2020 de stabilire a unor norme detaliate de aplicare a Directivei 2003/87/CE a Parlamentului European și a Consiliului în ceea ce privește funcționarea Fondului pentru modernizare care sprijină investițiile în vederea modernizării sistemelor energetice și a îmbunătățirii eficienței energetice a anumitor state membre, ale art. 44 alin.(1) din Legea nr. 273/2006 privind finanțele publice locale, cu modificările și completările ulterioare, ale art.129 alin. (2) lit. b), alin. (4) lit. d) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

